**Szöveges dokumentumok leggyakoribb fájlformátumai**

A szövegszerkesztők az átalunk létrehozott dokumentumokat egy egyedi formátumban tárolják. Minden szövegszerkesztőre jellemző a saját formátuma. Viszont, a Microsoft Word olyan szövegszerkesztő program, melyet fejlesztői igyekeztek aránylag univerzálissá tenni, hogy többféle fájlformátumot is képes legyen felismerni.

Az alábbi fájlformátumokat képes a Word felismerni:

|  |  |  |
| --- | --- | --- |
| **Szöveg típusa** | **Kiterjesztés / formátum** | **Megjegyzés** |
| Egyszerű szöveg | **.txt** | ANSI karakterkészlet, nem menti a formázást, bármely szövegszerkesztő programmal megnyitható |
|  Word régebbi verziói | **.doc** | Ugyan kompatibilis az újabb verziókkal, de a .docx formátumban elmentett dokumentumot a régebbi Word nem nyitja megAz újabb verzió a .doc formátumú dokumentumot is képes megnyitni |
| Word újabb verziói | **.docx** |
| Rich text | **.rtf** | Menti a formázásokat és a képeket is, bármely szövegszerkesztő képes megnyitni, de a fájl mérete nagy lehet, ha képeket is tartalmaz |
| Portable Document Format | **.pdf** | A Wordben megszerkesztett dokumentumokat el tudjuk menteni ***.pdf*** formátumban.Előnye, hogy bárhol is nyitjuk aztán ki, biztos, hogy ugyanúgy fog kinézni, mint az eredeti.Hátránya a korlátozott szerkeszthetőség. |

Ezeken kívül a Word képes dolgozni a következő szövegszerkesztők és táblázatkezelők adataival: Open Office, WordPerfect, MS Works, MS Write, MS Excel stb.

*Az Open Office a Word-del szemben ingyenes program. Nagyon hasonló módon tudunk vele szöveget szerkeszteni, viszont mentésnél oda kell figyelni arra, hogy .doc formátumban mentsük el a dokumentumot. Ha az Open Office alapértelmezett formátumában (.odt) mentjük el a munkánkat, akkor csak azok az emberek tudják megnézni, akik szintén Open Office-t használnak.*

**Word dokumentum mentése pdf-ként**

**Súbor – Uložiť ako –**

**Fájl – Mentés másként –**

Ahogy suliban is szoktuk, megadjuk a célt, hogy hová mentse el, aztán a nevet, s végül a név alatt megadjuk a formátumot, aztán a mentés – uložiť ikonra kattintunk.



 